钦定古今图书集成/理学汇编/文学典/第072卷 > 石汝砺
## 钦定古今图书集成/理学汇编/文学典/第072卷 > 石汝砺

按《广东通志》：汝砺，英德人。少颖敏，过目成诵。谓僻处
岭峤，局于闻见。乃适江右，从名贤游，久而有得。精通
五经，尤深于《易》，常曰：“《易》不假注，深玩则其义互见。”晚
年进所著《易解》《易图》于朝，为王安石所抑。苏轼谪惠
州，遇之，与论《易》埋，及谈罗浮之胜，竟日不忍别。汝砺
有《水车记》，刻南山壁。尤精乐律，以琴为准，所著有《碧
落子琴断》行于世，郑樵最称之。